edisnord/MILQA-question-generation huggingface dataset:
qgen: title: Jurij Alekszejevics Gagarin context: Az 1956-os események után nemzetközileg elszigetelődött Magyarország remek propagandalehetőséget látott a rendkívül népszerű űrhajós Magyarországra invitálásában, ezért az MSZMP Központi Bizottsága 1961. június 6-i ülésén azt a határozatot hozta, hogy az augusztus 20-i ünnepségekre meghívja Gagarint egy háromnapos hivatalos látogatásra. Elküldték a hivatalos meghívót, amelyre pozitív válasz érkezett azzal a kéréssel, hogy a rengeteg javasolt program között a szervezők hagyjanak a Gagarin család részére némi szabad időt is, így végül a párt illetékesei egyfajta „laza program” mellett döntöttek.

Kérdések:
Miért szigetelődött el Magyarország nemzetközileg 1956 után?
Miért volt szüksége a jó propagandára 1956 után az MSZMP-nek?
Hány napos látogatásra hívta meg az MSZMP KB Gagarint 1961-ben?
Mikor hozott határozatot az MSZMP KB Gagarin meghívásáról?
Mi történt Magyarországon 1956-ban?
Minek a rövidítése az MSZMP?
Mi volt Gagarin hivatalos programja az 1961-es magyarországi látogatásakor?
qgen: title: Jurij Alekszejevics Gagarin context: Gagarin feleségével és öt hónapos Galina lányával 1961. augusztus 19-én, szombaton reggel érkezett Ferihegyre, ahol a párt prominensei üdvözölték Marosán György és Kállai Gyula vezetésével. Az országot a sajtón keresztül előre felkészítették, előtte való napon a lapok vezércikkben tudósítottak az űrhajós érkezéséről, így hatalmas tömeg fogadta Gagarint. Ferihegyről egy nyitott kocsiban, lépésben haladt egyfajta diadalmenetben a Parlament felé, és tízezrek láthatták a világhíressé lett hőst (a látogatás napjaiban valóságos Gagarin-láz lett úrrá az országban, az emberek megrohamozták a trafikokat s kis zászlókat, kitűzőket és Gagarin képeket vásároltak, hogy azokat lengetve láthassák az űrhajóst). Gagarin menete a Parlamenthez hajtott és délben hivatalos fogadásban részesítették az Országházban. Aznap délután pedig a Hősök terén rendeztek tömeggyűlést, ahol az űrhajós beszédet mondott a szovjet űrkutatást méltatva.

Kérdések:
Mikor érkezett Gagarin Budapestre?
Hogy hívták Gagarin feleségét?
Mikor nősült meg Gagarin?
Mi volt a neve Jurij Gagarin lányának?
Hány gyermeke született Jurij Gagarinnak?
Mikor született meg Jurij Gagarin Galina nevű kislánya?
Ki fogadta Gagarint a Ferihegyi repülőtéren 1961-ben?
Milyen pozíciót töltött be Marosán György 1961-ben?
Mi volt Jurij Gagarin hivatalos programja, amikor 1961-ben Magyarországra látogatott?
Miről szólt Gagarin beszéde, amelyet 1961. augusztus 19-én a Hősök terén tartott?
Hogy viselte Jurij Gagarin a hirtelen jött népszerűséget?
qgen: title: Jurij Alekszejevics Gagarin context: Augusztus 20-án Gagarin a vidéki Magyarországra látogatott. Első útja Sztálinvárosba (ma Dunaújváros) vezetett (mivel az előzetes szervezés során arról állapodtak meg az illetékesek, hogy elviszik Gagarint egy magyar vasöntödébe). Később tiszteletét tette Pécsett és Komlón is, majd a fővárosba vezető úton Sárbogárdon és Dombóváron is megállt. A látogatás utolsó napján a Szabadság sétahajón vitték a Dunára kirándulni, majd találkozott a magyar fegyveres erők képviselőivel is. A hivatalos látogatás végeztével Ferihegyen búcsúztatták.

Kérdések:
Mi volt Jurij Gagarin programja 1961. augusztus 20-án?
Milyen vidéki városokat látogatott meg Jurij Gagarin 1961. augusztus 20-án?
Hány vidéki várost látogatott meg Gagarin 1961. augusztus 20-án?
Mikor nevezték át Sztálinvárost Dunaújvárossá?
Melyik sétahajón hajókázott Gagarin 1961. augusztusában Budapesten?
Hány napot töltött el Gagarin Budapesten 1961 augusztusában?
Gagarin hányszor járt Magyarországon?
qgen: title: Jurij Alekszejevics Gagarin context: 1957-ben ismerkedett meg későbbi feleségével, Valentyina Gorjacsevával, aki akkoriban Orenburgban a Repülésirányító Központ Egészségügyi Igazgatóságán laborasszisztensként dolgozott. Találkozásukra Moszkvában a május 1-i parádén a Vörös téren került sor 1957-ben. Ugyanazon év november 7-én házasodtak össze – egyben egy nappal korábban végzett a légierő repülőiskoláján, léptették elő hadnaggyá és vezényelték a luosztari bázisra, az északi Murmanszk közelébe szolgálatra. A párnak két lánya született, Jelena Jurjevna Gagarina (1959), aki később művészettörténészként a moszkvai Kreml Múzeum igazgatója lett és Galina Jurjevna Gagarina (1961), aki pedig közgazdaságtan professzorként Plehanov Közgazdaságtudományi Egyetem tanszékvezetőjeként dolgozott.

Kérdések:
Mi volt a neve Jurij Gagarin feleségének?
Mikor ismerkedett meg Jurij Gagarin a feleségével?
Hol dolgozott Jurij Gagarin felesége 1957-ben?
Mikor volt Gagarin esküvője?
Mikor nevezték ki hadnaggyá Jurij Gagarint?
Hány gyermeke volt Gagarinnak?
Volt fia Jurij Gagarinnak?
Mi a neve Jurij Gagarin két gyermekének?
Hány év korkülönbséggel születtek meg Gagarin gyerekei?
Milyen pályát választott magának Gagarin idősebb lánya?
Melyik múzeum igazgatója lett Jurij Gagarin idősebb lánya?
Gagarin kisebbik lánya melyik egyetem munkatársa lett?
Hány évesek voltak Gagarin kislányai, amikor elvesztették az apjukat?
qgen: title: Jurij Alekszejevics Gagarin context: A pár boldog házasságban élt, bár feljegyeztek egy családi viszályt, amikor a család a Fekete-tengernél nyaralt 1961 szeptemberében egy szanatóriumban. Gagarin este ittasan szerelmi kalandokat keresett, és bement az ügyeletes nővér szobájába. Vesztére a felesége – aki kereste – néhány perc múlva kopogtatott az ajtón. Az űrhajós az első emeleti erkélyen át próbált menekülni, de ugrás közben a lába beleakadt a falon felfutó szőlő indáiba. Arccal a járdára esett, ekkor szerezte a szemöldöke fölött megmaradó forradását is.

Kérdések:
Hogyan szerezte Gagarin a szemöldöke fölötti forradást?
Hol nyaralt Gagarin a feleségével 1961 szeptemberében?
Kit akart meghódítani Gagarin 1961 szeptemberében egy fekete-tengeri szanatórium nővéri szobájában?
Hány perce volt Gagarinnak a hódításra 1961 szeptemberében egy fekete-tengeri nővéri szobában, mielőtt a felesége kopogott volna az ajtón?
Hogyan próbált menekülni Gagarin a felesége elől, amikor meg akarta csalni őt, de rajtakapták?
Mibe akadt bele Jurij Gagarin lába, amikor rajtakapta őt a felesége, amint épp megcsalja?
Maradandó sérülést szerzett Gagarin a balesetben, amikor a felesége haragja elől menekülve leugrott egy fekete-tengeri szanatórium első emeleti erkélyéről?
Milyen maradandó sérülést szerzett Gagarin abban a balesetben, amikor 1961-ben a felesége elől menekült egy fekete-tengeri szállodában?
Hogyan ért földet Gagarin, amikor 1961-ben a felesége elől menekülve kiugrott egy fekete-tengeri szanatórium erkélyéről?
Viselt ruhát Gagarin, amikor 1961-ben a felesége elől menekülve kiugrott egy fekete-tengeri szanatórium első emeleti erkélyéről?
Mennyi alkoholt fogyasztott Gagarin, mielőtt 1961-ben a felesége elől menekülve kiugrott egy szanatórium első emeleti erkélyéről?
Használt ejtőernyőt Gagarin, amikor 1961-ben a felesége elől menekülve leugrott egy szanatórium első emeleti erkélyéről?
Vonzó férfi volt Gagarin?
qgen: title: Jurij Alekszejevics Gagarin context: Gagarin 1967-ben, a Szojuz–1 katasztrófája után a Csillagvárosban folyó kiképzést vezette. Ezzel párhuzamosan újból elkezdett vadászgépen repülni. 1968. március 27-én ő és kiképzője, Vlagyimir Szerjogin életét vesztette egy MiG–15-ben rutinrepülés közben. A baleset körülményei sokáig tisztázatlanok voltak, a hivatalos vizsgálat eredményeit részleteiben nem közölték, így az évtizedek során sok találgatás látott napvilágot.
Egy 1986-os tanulmány szerint gépük egy másik sugárhajtású gép csóvájába került. Az időjárás sem volt kedvező, ez is hozzájárulhatott a balesethez.
2003-ban Igor Kuznyecov a hivatalos verzióval szemben a hibás repülési szabályokat okolta a balesetért. Véleménye szerint a kabin dehermetizálódott, és a nyomáscsökkenés a pilóták ájulásához vezetett.

Kérdések:
Mi történt a Szojuz-1 űrhajóval?
Hol volt Csillagváros a Szovjetunióban?
Hogyan halt meg Gagarin?
Ki volt Gagarin kiképzője, aki vele együtt életét vesztette 1968. március 27-én?
Miért szenvedett halálos balesetet Gagarin 1968-ban?
Miért nem hozták nyilvánosságra a Gagarin halálának körülményeire vonatkozó vizsgálat jegyzőkönyvét?
Milyen volt az időjárás, amikor Gagarin halálos repülőbalesetet szenvedett?
Mi volt az oka Gagarin halálos repülőbalesetének Igor Kuznyecov szerint?
Milyen temetést kapott Gagarin?
Hol temették el Gagarint?
qgen: title: Jurij Alekszejevics Gagarin context: A sok találgatást kiváltó esetről Alekszandr Sztyepanov, az elnöki levéltár egyik osztályvezetője 2011. április 8-i moszkvai sajtóértekezletén jelentette ki az eddig titkos, de most nyilvánossá vált dokumentumokra hivatkozva, Jurij Gagarin halálát baleset okozta. A bizottság vizsgálatának eredményeit tartalmazó, titkosítás alól feloldott iratok szerint egy meteorológiai ballon kikerülésére tett éles manőver a legvalószínűbb ok, ami miatt Gagarin repülőgépe lezuhant.
2011-ben Alekszandr Akimov annak a véleményének adott hangot, hogy a lezuhanáskor Alekszej Leonov által is hallott két dörrenés nem hangrobbanás volt, mint eddig gondolták, hanem a repülőgépre kilőtt két légvédelmi rakéta. Állítását a tulajdonában levő több, a lezuhant repülőgépből származó darabbal szerette volna bizonyítani.

Kérdések:
Mi okozta Jurij Gagarin halálát Alekszandr Sztyepanov álláspontja szerint?
Mi miatt lelte halálát Jurij Gagarin Alekszandr Akimov véleménye szerint?
Mivel támasztotta alá 2011-ben a Jurij Gagarin halálára vonatkozó állítását Alekszandr Akimov?
Kik lőttek ki 1968-ban légvédelmi rakétákat Gagarin repülőgépére Alekszandr Akimov véleménye szerint?
Alekszandr Akimov álláspontja szerint Gagarin gyilkosság áldozata lett?
Ki az az Alekszandr Akimov?
qgen: title: Jurij Alekszejevics Gagarin context: 2018-ban a világon 250-nél több hivatalos emlékmű és mellszobor volt az űrhajósnak állítva. Ezek közül az ismertebbekː
Gagarin-emlékmű Moszkvában – a 42,5 m magas emlékművet 1980. július 4-én adták át a város Gagarin terén. A Balasihai Öntöde és Mechanikai Gyár Jurij Gagarinról készült szobra speciális titánötvözetből készült, Pavel Bondarenko szobrász, Jakov Belopolszkij, F. M. Gazsevszkij és A. F. Szudakov tervező műve
Emlékmű Gagarin városában – 1974-ben leplezték le, Ju. G. Orehov szobrász és M. A. Smahov, V. A. Peterburzscev, A. V. Sztyepanov építészek alkotása
Emlékmű Greenwichben (London) – 2013 májusában készült el
Emlékmű Houstonban (USA) – 2012 októberében avatták fel
Emlékmű Ciolkovszkijban (egykori Uglegorszk község) az Amuri területen, a „Kelet kozmodróm” közelében – 2016. április 12-én, az űrhajózás napján avatták fel.
Emlékmű Montenegróban – 2016. április 12-én adták át
Gagarin emlékműve Taskentben (Üzbegisztán) – 1979-ben leplezték le (G. Posztnyikov szobrász és S. Adilov építész műve.
Gagarin-emlékmű a Jizzax vilajet Mirzacho`l járásában, Gagarin városban az Üzbég Köztársaságban
Emlékmű és emléktábla Isimbajban a Baskír Köztársaságban.

Kérdések:
Hány Gagarin-emlékmű volt a világon 2018-ban?
Hol van a moszkvai Gagarin-emlékmű?
Milyen magas a moszkvai Gagarin-emlékmű?
A moszkvai Gagarin-emlékművet mikor adták át?
Ki készítette a moszkvai Gagarin-emlékművet?
A moszkvai Gagarin-emlékmű milyen anyagból készült?
Állítottak emlékművet Gagarinnak az Egyesült Államokban?
Melyik országban van Taskent?
Mikor van az űrhajózás napja?
qgen: title: Karl Marx context: Karl Marx, elterjedt magyaros formában Marx Károly (Trier, 1818. május 5. – London, 1883. március 14.) német filozófus, közgazdász, szociológus, a kommunista munkásmozgalom teoretikusa, egyben a marxizmus ihletője; munkássága jelentősen hozzájárult a társadalomtudomány fejlődéséhez. A történelem egyik legnagyobb befolyást elérő gondolkodója, nézetei jelentős hatást gyakoroltak a baloldali munkásmozgalomra és az ahhoz kapcsolódó filozófiai irányzatokra. Művei közül kiemelkedik a Kommunista kiáltvány (1848) és A tőke (1867–1894), melynek csak első kötete jelent meg életében, a további köteteket barátja, Friedrich Engels rendezte sajtó alá.

Kérdések:
Mikor élt Karl Marx?
Hány évet élt Karl Marx?
Melyik országban van Trier?
Melyik országban halt meg Karl Marx?
Karl Marxnak mi volt a foglalkozása?
Melyik filozófiai irányzat köthető Karl Marx nevéhez?
Ki volt a kommunizmus szellemi atyja?
Karl Marxnak melyek a leghíresebb munkái?
Miről szól Marx A tőke című könyve?
Ki írta a Kommunista kiáltványt?
Marx és Engels milyen viszonyban voltak egymással?
Engels egyetértett Marx kommunista nézeteivel?
Mikor élt Friedrich Engels?
Marx és Engels mikor és hol ismerkedett meg egymással?
Marx A tőke című műve hány kötetből áll?
qgen: title: Karl Marx context: Marx tanai társadalomelméleti, gazdasági és politikai ideológiák együttese, melyet róla marxizmusnak neveztek el. A Kommunista kiáltványban kijelentette, hogy „minden eddigi társadalom története osztályharcok története”. Azt gondolta, hogy az ellentétes érdekű társadalmi osztályok közötti osztályharc a nincstelenek osztálya, a proletariátus győzelméhez vezet, és ezáltal létrejöhet az osztály nélküli társadalom. Azt hirdette, hogy a kapitalista társadalmi rendszert felváltja majd a szocialista. Az oda vezető utat a forradalomtól várta, és azt is gondolta, hogy megszüntethető a magántulajdon.
Elsősorban kapitalizmuskritikájáról és a történelem materialista értelmezéséről, osztályharcok történeteként való leírásáról ismert. Elméleti munkásságával és közvetlen részvételével több európai munkásszervezetben, köztük a Kommunisták Szövetségében és az Első Internacionáléban fejtett ki jelentős forradalmi tevékenységet. Az általa lefektetett marxista ideológia mind jobb-, mind baloldalról éles bírálatokat kapott, és munkássága adta a 20. században működő baloldali diktatórikus rendszerek fő ideológiai hátterét.

Kérdések:
Honnan kapta a nevét a marxizmus?
Hogyan foglalhatóak össze Karl Marx nézetei a társadalmi fejlődésről?
Milyen társadalmi osztályokat határoz meg Karl Marx?
Melyik társadalmi osztály fog győztesen kikerülni az osztályharcokból Karl Marx szerint?
Mi a társadalmi fejlődés legmagasabb foka Marx szerint?
Marx álláspontja szerint a szocialista rendszer fejlettebb, mint a kapitalista?
Milyen módon jöhet létre az osztály nélküli társadalom Marx tanai szerint?
Miért akarta Karl Marx megszüntetni a magántulajdont?
Miért buktak meg a XX. században a magántulajdon megszüntetésére vonatkozó társadalmi kísérletek?
Kinek a filozófiai tanai képezték az alapját a sztálini diktatúrának?
Milyen eredménnyel sikerült átültetni a gyakorlatba a XX. században Oroszországban Karl Marx filozófiáját?
Hol végzett jelentős forradalmi tevékenységet Karl Marx?
qgen: title: Karl Marx context: Trier városában, a Rajna-vidéken (akkor a Porosz Királyság egy tartománya, ma Trier Németország Rajna-vidék-Pfalz szövetségi tartományának területén található) született 1818-ban, zsidó családba. Apja, Heschel Marx Levi Mordechai rabbik és zsidó kereskedők leszármazottja, 1819-ben azonban mégis áttért az evangélikus vallásra, Heinrich Marxként keresztelkedett meg, hogy ügyvédi hivatását gyakorolhassa. Anyja Henrietta Pressburg Hirshel holland szintén Mózes-hitű asszony, az ő felmenői közül is számos rabbi került ki. Karl Marxot és testvéreit 1824-ben, anyját 1825-ben vették fel az evangélikus egyházba, ami megóvta a családot a Rajna-vidéken ekkoriban fellobbanó antiszemitizmustól.
Gyermekkoráról nagyon kevés forrás maradt fenn. Eleanor lányának visszaemlékezése szerint akaratát sikeresen rá tudta kényszeríteni testvéreire, többek között azért, mert már akkor kitűnt rendkívüli elbeszélő tehetsége, és testvérei elviselték „zsarnokoskodását” az érdekes történeteiért cserébe.

Kérdések:
Marx milyen vallású volt?
Hány éves korában keresztelkedett meg Marx?
Miért tért át a keresztény vallásra Karl Marx?
Milyen atrocitások érték a zsidókat a 19. században a Rajna-vidéken?
Ki volt Karl Marx édesapja?
Mi volt Karl Marx édesapjának a keresztségben szerzett neve?
Karl Marx édesapja milyen foglalkozást űzött?
Hány éves volt Karl Marx, amikor az édesapja megkeresztelkedett?
Karl Marx édesanyja milyen nemzetiségű volt?
Mit jelent az antiszemitizmus?
Karl Marx édesanyja zsidó volt?
Melyik vallás központi alakja Mózes?
Miért az evangélikus vallást választotta Karl Marx családja, amikor kikeresztelkedett?
Hogy hívták Karl Marx lányát?
Hány gyermeke volt Karl Marxnak?
Karl Marxnak hány testvére volt?
Karl Marx gazdag családba született?
Milyen személyiség volt Karl Marx?
qgen: title: Karl Marx context: Apjához való különleges viszonya meghatározó volt Marx életében. Heinrich Marx szegény sorban nőtt fel, a társadalmi asszimiláció a szegénységből való kitörés lehetőségét jelentette számára. Teljesen áthatották a felvilágosodás eszméi, nagy rajongója volt Voltaire és Rousseau műveinek, de franciás műveltségén kívül a német és az angol kultúra ismerete is jellemezte. Marx 12 éves koráig nem járt iskolába, magántanuló volt, apja otthon tanította, ami megalapozta kettejük mély és bensőséges kapcsolatát, illetve részben magyarázatot ad arra, hogy ifjúkorában Marx miért használta egy ideig apja nevét. Apjával ellentétben anyja iskolázatlan, meglehetősen szűk látókörű volt, a háztartásvezetésen, a családon kívül nem nagyon érdekelte más, németül sem tanult meg jól. Marx felnőtt korára egyre jobban elhidegült és eltávolodott tőle.

Kérdések:
Milyen viszonyban volt Karl Marx a szüleivel?
Milyen viszony fűzte Karl Marxot az édesapjához?
Karl Marx hány éves korában ment iskolába?
Milyen iskolát végzett Karl Marx?
Mi jellemezte Karl Marx édesapjának műveltségét?
Milyen tanulmányokat folytatott otthon Karl Marx 12 éves koráig?
Min alapult Karl Marx bensőséges viszonya az édesapjával?
Mikor használta Karl Marx az édesapja nevét?
Mi volt az anyanyelve Karl Marx édesanyjának?
Tudott németül Karl Marx édesanyja?
Miért nem alakult ki szeretetteljes viszony Karl Marx és az édesanyja között?
Milyen házasságban éltek Karl Marx szülei?
qgen: title: Karl Marx context: Marx 1842. október 15-én vette át a Politika és a Hírek rovatainak szerkesztését, s ebbéli állásában évi 600 talléros fizetést kapott. Vezetése alatt az újság színvonala jelentősen javult, cikkei olvasmányosabbak lettek, s az előfizetők számának növekedése újra nekilendült. Von Schaper tartományi főprezidens november 10-én keltezett jelentésében csalódottan írta az alábbi sorokat: „Augusztus 6-i jelentésemben kifejezett azon reményem, miszerint a Rheinische Zeitungnak magától meg kell szűnnie előfizetőinek csekély száma miatt, sajnálatomra nem vált valóra, sőt megbízható forrásból származó értesüléseim szerint az utóbbi időben jelentékenyen emelkedett ezen újság forgalma, s most állítólag 1800 példány kel el belőle. Minthogy ezen előfizetői létszám elegendőnek látszik arra, hogy biztosítsa a lap fennmaradását, a lap irányzata pedig mind pimaszabbul és ellenségesebben fejeződik ki, ennélfogva most komoly rendszabályokat kell majd alkalmazni vele szemben.”

Kérdések:
Mikor lett Karl Marx a Rheinische Zeitung Politika rovatának a szerkesztője?
Karl Marx mikor tette közzé első publikációit a Rheinische Zeitung hasábjain?
Karl Marx a Rheinische Zeitung melyik rovatainak szerkesztését vette át 1842. októberében?
Mekkora fizetést kapott Karl Marx a Rheinische Zeitung Politika és Hírek rovatának szerkesztőjeként?
Karl Marx jó újságíró volt?
Hogyan változott a Rheinische Zeitung előfizetőinek a száma, miután Karl Marx átvette a Politika és a Hírek rovatot?
Hányan vásárolták a Rheinische Zeitung című lapot 1842 novemberében?
Milyen politikai irányzatot képviselt a Rheinische Zeitung az 1840-es években?
Milyen rendszabályokat vezetett be Von Schaper tartományi főprezidens a Rheinische Zeitung című lap ellen 1842 végén?
qgen: title: Karl Marx context: Marx mindjárt első szerkesztői napján arra kényszerült, hogy megírja munkássága legelső kommunizmussal foglalkozó cikkét. Az augsburgi Allgemeine Zeitung – főleg Gustav Mevissen és Moses Hess külföldi tudósításai miatt nem alaptalanul – a kommunizmus eszméinek pártolásával vádolta meg a lapot, mivel többek közt tárcarovatában átvette Wilhelm Weitling folyóiratának egyik szeptemberi írását, illetve hírt adott egy tudóskongresszusról, ahol egy szekcióban furieristák javaslatait tárgyalták meg. Marx elismerte, hogy a kommunizmus „rendkívül komoly korkérdés Franciaország és Anglia számára”, és ironikusan kritizálta a konkurens lap felületességét: „Nem vagyunk olyan művészek, hogy egyetlen frázissal elintézzünk olyan problémákat, amelyek megoldásán két nép dolgozik.” Miután ellentámadással elterelte a figyelmet a vádakról, azzal vonult vissza, hogy túl keveset tud a témáról ahhoz, hogy érdemben tudna róla nyilatkozni:
– Karl Marx,

Kérdések:
Mivel vádolta meg az augsburgi Allgemeine Zeitung a Marx szerkesztette Rheinische Zeitung című lapot 1842-ben?
Kik voltak a furieristák?
Hol jelent meg az Allgemeine Zeitung című lap 1842-ben?
Melyik lapnak írt külföldi tudósításokat Gustav Mevissen és Moses Hess az 1940-es években?
Jogosak voltak az Allgemeine Zeitung vádjai a Marx szerkesztette Rheinische Zeitung ellen, hogy a kommunizmus eszméit terjeszti?
Mire alapozta az Allgemeine Zeitung a vádjait a Rheinische Zeitung ellen, amikor azt állította, hogy a Marx szerkesztette lap a kommunizmus eszméit népszerűsíti?
Milyen folyóiratot adott ki Wilhelm Weitling 1842-ben?
Hogyan vágott vissza Marx az Allgemeine Zeitungnak 1842-ben, amikor a kommunizmus eszméinek terjesztésével vádolták meg lapját, a Rheinische Zeitungot?
qgen: title: Karl Marx context: Marx ügyesen manőverezett, kitért a rá jellemző megsemmisítő intellektuális ütközet elől, de megsokszorozott erővel tanulmányozni kezdte a különböző utópista szocialista szerzők munkáit. Ezen az őszön olvasta Étienne Cabet Utazás Ikáriába (Voyage en Icarie, 1842), Victor Considerant Destinée Sociale (1834–38), Théodore Dézamy Calomnies et Politique de M. Cabet (1842), Charles Fourier A négy mozgás és az általános rendeltetések elmélete (Théorie des Quatre Mouvements et des Destinées Generales, 2. kiad. 1841), Pierre Leroux De l’Humanité (1840), Pierre-Joseph Proudhon Mi a tulajdon? (Qu’ est-ce que la Propriété?, 1841) című műveket.

Kérdések:
Milyen utópista szocialista szerzők műveit olvasta el Karl Marx 1842 őszén?
Ki írta az Utazás Ikáriába című 1842-es utópiát?
Mi a címe magyarul Fourier Théorie des Quatre Mouvements et des Destinées Generales című munkájának?
Proudhon mikor írta a "Mi a tulajdon?" című művet?
Kik voltak Karl Marx kedvenc írói?
qgen: title: Karl Marx context: Az inspirációk között, melyek figyelmét a kommunizmus kérdésére irányították, nem elhanyagolható szerepe volt Moses Hess lelkes, agitatív, személyes befolyásának sem, hiszen társszerkesztőként napi kapcsolatban voltak, másrészt annak a Hess által kezdeményezett, Marx által is látogatott „kommunista” vitaklubnak, melynek tagjai közt volt Georg Jung, Gustav von Mevissen, Heinrich Bürgers, Conrad Schramm, Gerhard Compes, Carl d’Ester, Karl Heinrich Brüggemann és Fritz Anneke. A közvetlen impulzusokon túl, fontos történelmi körülmény volt a brit chartista mozgalom 1842 augusztusi általános sztrájkja, amelynek híre Poroszországba is eljutott, s felélénkítette a munkásmozgalom iránti érdeklődést.

Kérdések:
Milyen viszonyban volt Karl Marx Moses Hess-sel?
Melyik lapnál volt társszerkesztő Karl Marx és Moses Hess?
Kik voltak annak a kommunista vitaklubnak a tagjai, amelyhez Karl Marx is csatlakozott 1842-ben?
Miért tartott általános sztrájkot a brit chartista mozgalom 1842 augusztusában?
qgen: title: Karl Marx context: A jegyesség évei alatt egyre nagyobb nehézségek jelentkeztek az egybekeléssel kapcsolatban. Időközben a házasságot támogató Heinrich Marx és Ludwig von Westphalen elhunytak, s az ellenzők tábora mindkét családban megerősödött. Marxot anyja biztos pénzkeresettel rendelkező pályára ösztönözte, hogy apja elhunyta után átvegye a családfenntartó szerepét, aki viszont erre nem volt hajlandó, s saját útját járta. Mire ő beszüntette fia anyagi támogatását, sőt nem adta ki neki az apai örökséget sem, meghiúsítva ezzel házassági szándékát. Kedvese, Jenny von Westphalen családja, amely bár egyfelől, anyai ágon skót főnemesi ősökkel, másfelől, apja révén porosz arisztokrata felmenőkkel bírt, egyáltalán nem volt gazdag, mivel földbirtokkal nem rendelkezett. A házasságnak két határozott ellenzője volt a családban, az egyik Jenny bátyja, az „egoista” Heinrich Georg von Westphalen, másik pedig apja korábbi házasságából származó idősebb féltestvére, a pietista Ferdinand von Westphalen, aki 1850-től 1858-ig, az ország legreakciósabb korszakában Poroszország belügyminisztere lett. Csak tartós szerelmüknek köszönhető, hogy sikerült legyőzniük a mindkettejük családja részéről fennálló ellenállást.

Kérdések:
Ki volt Karl Marx szíve választottja?
Hol ismerkedett meg Karl Marx a későbbi feleségével?
Hány évig élt jegyességben Karl Marx és Jenny von Westphalen?
Mikor kelt egybe Karl Marx és Jenny von Westphalen?
Milyen nehézségek adódtak Karl Marx nősülési terveinek valóra váltásával kapcsolatban?
Milyen pályára szánta Karl Marxot az édesanyja?
Karl Marx édesapja mikor halt meg?
Miért nem kapta meg Karl Marx az örökségét az édesapja halála után?
Milyen nemzetiségűek voltak Karl Marx jegyesének, Jenny von Westphalennek a felmenői?
Ki volt Karl Marx sógora?
Ki volt Poroszország belügyminisztere 1850 és 1858 között?
qgen: title: Karl Marx context: Marx az anyagi kilátások biztosítása után Kreutznachba utazott menyasszonyához, ahol 1843. június 12-én közjegyző előtt aláírták házassági szerződésüket. Marx ekkor már materialista világnézetű volt, s hamarosan úgy vélekedett, hogy „A vallás a szorongatott teremtmény sóhaja, egy szívtelen világ lelke, mint ahogyan szellemtelen állapotok szelleme. A vallás a nép ópiuma.”, az egyházi esküvő elutasítását azonban már nem vállalta. A helyi protestáns templomban megrendezett ünnepélyes szertartásra, illetve a polgári anyakönyvi bejegyzésre június 19-én került sor.

Kérdések:
Hol kötött házassági szerződést Karl Marx a menyasszonyával?
Hány évig várt Karl Marx a menyasszonyára, hogy feleségül vehesse?
Karl Marx hány évesen nősült meg?
Mikor kötött házassági szerződést Karl Marx a menyasszonyával?
Mit gondolt Karl Marx a vallásról?
Mit nevezett a nép ópiumának Karl Marx?
Volt egyházi esküvője Karl Marxnak?
Miért volt Karl Marxnak egyházi esküvője, ha a vallást a nép ópiumának tartotta?
Mikor volt Karl Marx egyházi esküvője?
Milyen vallási szertartás szerint esküdött örök hűséget Karl Marx a feleségének?
Hány nappal az esküvője előtt kötött házassági szerződést a feleségével Karl Marx?
Karl Marx felesége protestáns volt?
qgen: title: Karl Marx context: Házasságuk alatt felesége hét gyermeket szült, de közülük csak három lány, Jenny Marx (1844–1883), Laura Marx (1845–1911) és Eleanor Marx (1855–1898) érte meg a felnőttkort. (A Marx-kutatók többsége által elfogadott, közvetett bizonyítékok sora utal arra, hogy 1851. június 23-án Marxnak a házvezetőnőjüktől, Helen Demuthtól is született egy házasságon kívüli gyermeke, Henry Frederic Demuth, akinek apaságát Engels átvállalta. Ezt Yvonne Kapp, Eleanor Marx életrajzírója, illetve Terrell Carver, Engels életrajzírója vitatja.) „Marxnak és feleségének kapcsolatáról tőlük maguktól nem sokat lehet tudni, a házastársak egymással váltott leveleiből csak kevés maradt fenn. Laura, aki Engels és Eleanor halála után a Marx-hagyatékot kezelte, szinte minden magánjellegű levelet megsemmisített, mert nem akarta, hogy illetéktelen kezekbe vagy éppen a nyilvánosság elé kerüljenek.” Az viszont kétségbevonhatatlan tény, hogy kapcsolatuk a legnagyobb próbatételeket is átvészelte és életük végéig együtt küzdöttek.

Kérdések:
Hány gyermeke született Karl Marxnak?
Hány lánya született Karl Marxnak?
Hány fia született Karl Marxnak?
Mi volt a neve Karl Marx lányainak?
Karl Marxnak melyik lánya élt a legtovább?
Hány év korkülönbség volt Karl Marx két lánya, Jenny és Eleanor között?
A 1851-ben született Henry Frederic Demuthnak ki volt az édesapja?
Milyen viszonyban volt Karl Marx a házvezetőnőjével, Helen Demuthtal?
Miért vállalta át Marx házasságon kívül született gyermekének az apaságát Engels?
Hogy sikerült Karl Marx házassága?
Miért semmisítette meg Laura Marx az édesapja, Karl Marx szinte mindegyik magánjellegű levelét?
qgen: title: Karl Marx context: A házasságkötés után néhány hónapot Kreutznachban töltött, melynek során tanulmányozta Niccolò Machiavelli, Montesquieu, Jean-Jacques Rousseau néhány kulcsfontosságú művét, továbbá Anglia, Franciaország, Németország, Lengyelország, Svédország történelmét feldolgozó munkákat, különös részletességgel az 1789-es francia forradalom történetét. Összesen 24 könyvet jegyzetelt ki öt jegyzetfüzetbe és látott el tárgymutatókkal a rá jellemző alapossággal. Az utólag Kreutznachi füzetek névvel illetett füzeteit gondosan megőrizte, rendszeresen átlapozta és még évek múlva is felhasználta írásaihoz. Kreutznachi tartózkodása idején kezdte írni A zsidókérdéshez című tanulmányát, melyet majd Párizsban fejezett be.

Kérdések:
Mivel foglalkozott Karl Marx a házasságkötése után?
Mit tartalmaznak Marx Kreutznachi füzetei?
Melyik országok történelme iránt érdeklődött Karl Marx?
Miért érdeklődött annyira Karl Marx az 1789-es francia forradalom iránt?
Mikor tört ki a francia forradalom?
Hány darabból állnak Marx Kreutznachi füzetei?
Marx hány könyv tartalmát jegyzetelte ki a Kreutznachi füzetekbe?
Mikor kezdte el írni Karl Marx A zsidókérdéshez című tanulmányát?
Melyik évben kezdte el írni Karl Marx A zsidókérdéshez című munkáját?
Mennyi ideig írta Karl Marx A zsidókérdéshez című tanulmányát?
Milyen gondolatokat fejtett ki Karl Marx A zsidókérdéshez című tanulmányában?
Hithű keresztény volt Karl Marx?
qgen: title: Karl Marx context: Marx és Engels tisztában volt vele, hogy immár alapelveiben kimunkált eszméik terjesztéséhez, a szaporodó szocialista csoportok összefogásához valamilyen szervezeti formára van szükség, ezért 1846 januárjában Marx, Engels és Philippe Gigot, levéltáros vezetésével, megalakult a brüsszeli Kommunista Levelező Bizottság. A 18 alapító tag történelmi névsora a következő: Karl Marx; Fridrich Engels; Philippe Gigot; Jenny Marx; Edgar von Westphalen, Marx sógora; Ferdinand Freiligrath, költő; Joseph Weydemeyer, egykori porosz hadnagy; Moses Hess, publicista; Herman Kriege, újságíró; az időközben brüsszelbe érkezett Wilhelm Weitling; Ernst Dronke, író, publicista; Louis Heilberg, újságíró; Georg Weerth, költő, publicista; Sebastian Seiler, újságíró; Wilhelm Wolff, publicista, klasszika-filológia tanár; Ferdinand Wolff, újságíró; Karl Wallau, nyomdai szedő; Stephan Born, nyomdai szedő, újságíró. Marx Proudhonhoz írt májusi levelében, melyben megpróbálja megnyerni franciaországi levelezőnek, így foglalja össze a bizottság céljait: 
– Karl Marx,

Kérdések:
Mikor alakult meg a brüsszeli Kommunista Levelező Bizottság?
A Kommunista Levelező Bizottságot hol alakították meg 1846 januárjában?
Mi volt a foglalkozása Philippe Gigotnak, a Kommunista Levelező Bizottság egyik alapítójának?
Milyen céllal hozta létre Marx és Engels a Kommunista Levelező Bizottságot?
Hány alapító tagja volt az 1846-ban életre hívott Kommunista Levelező Bizottságnak?
Kiknek a vezetésével alakult meg a brüsszeli Kommunista Levelező Bizottság 1846-ban?
Kik alapították a brüsszeli Kommunista Levelező Bizottságot?
Milyen politikai nézeteket vallott Ferdinand Freiligrath költő?
A brüsszeli Kommunista Levelező Bizottságot milyen foglalkozások képviselői hívták életre?
Hány nyomdai szedő volt a brüsszeli Kommunista Levelező Bizottság alapító tagjai között?
Proudhon csatlakozott a brüsszeli Kommunista Levelező Bizottsághoz?
Proudhon alapító tagja volt a brüsszeli Kommunista Levelező Bizottságnak?
Milyen nemzetiségű volt Pierre-Joseph Proudhon?
qgen: title: Karl Marx context: A brüsszeli bizottság levelet küldött számos németországi szocialistának, kommunistának, s javasolta, hogy alakítsanak hasonló levelező csoportokat. Köln, Elberfeld, Vesztfália, Szilézia kommunistái rendszeres kapcsolatba kerültek a brüsszeli bizottsággal, híreket küldtek a munkásmozgalmi szempontból releváns, helyi eseményekről, Brüsszelből pedig körleveleket, propaganda anyagokat kaptak. A brüsszeli bizottság februárban felvette a kapcsolatot az Igazak Szövetsége párizsi csoportjának vezetőjével, August Hermann Ewerbeckkel is, s néhány hónap múlva ott is megalakult a levelező bizottság. Marxnak ez volt az első gyakorlati, politikai vállalkozása, rendkívüli alapossággal végezte, s igen sok időt és munkát invesztált bele.

Kérdések:
Németország melyik részén van Vesztfália?
Milyen információkat küldtek a németországi kommunisták a brüsszeli Kommunista Levelező Bizottság számára?
Miről levelezett a Marx és Engels alapította brüsszeli Kommunista Levelező Bizottság a németországi kommunistákkal a XIX. század közepén?
Ki vezette az Igazak Szövetsége párizsi csoportját a 19. század közepén?
Mi volt Karl Marx első gyakorlati, politikai vállalkozása?
A brüsszeli Kommunista Levelező Bizottság melyik német területek kommunistáival volt élénk kapcsolatban?
qgen: title: Karl Marx context: 1864-ben megalakult a Nemzetközi Munkásszövetség, vagyis az Első Internacionálé. Marx fontos szerepet vállalt benne, ő volt Alapító Üzenetének, szervezeti szabályzatának, több kiáltványának szerzője. Nagy erőfeszítéseket tett a sokféle, egymásnak ellentmondó alapokon álló, magukat egyaránt szocialistának valló irányzatok egyesítésére (Mazzini Olaszországban, Proudhon Franciaországban, Bakunyin Svájcban, brit chartizmus, német lassalleanizmus stb.).
A Párizsi kommün 1871-es bukása után A polgárháború Franciaországban című munkájában elemezte annak tanulságait. Marx neve ekkor vált először széles körben ismertté, beleértve a munkásmozgalmat is. Ekkor mélyült el az Internacionálén belül az ellentét a Bakunyin vezette anarchisták és a marxisták között. A nézetkülönbség nem a szocializmusról alkotott víziójukban, hanem a hozzá vezető út kijelölésében volt. Az anarchisták kizárólag a tömegek közvetlen akciója, szociális forradalom révén gondoltak eljutni az osztály nélküli társadalomba, a proletariátus diktatúrájának Marxék által elkerülhetetlennek tartott közbenső fázisa nélkül.

Kérdések:
A Nemzetközi Munkásszövetség mikor alakult meg?
Mi az 1864-ben megalakult Nemzetközi Munkásszövetség másik neve?
Milyen szerepet játszott Marx az Első Internacionáléban?
Milyen szocialista irányzatok léteztek az 1860-as években?
Milyen politikai irányzat képviselője volt Mazzini Olaszországban?
Hol fejtett ki politikai tevékenységet a XIX. század közepén Bakunyin?
Milyen különbségek voltak a brit chartizmus és a német lasalleanizmus között?
A Párizsi kommün mikor bukott meg?
Melyik munkájában vette górcső alá Marx a Párizsi kommün bukásának tanulságait?
Melyik műve tette Marx nevét széles körben ismertté?
Mikor jelent meg Marx A polgárháború Franciaországban című műve?
Miben gyökerezett a Bakunyin vezette anarchisták és a marxisták közötti véleménykülönbség?
Az anarchisták szükségesnek látták a proletárdiktatúrát az osztály nélküli társadalom létrejöttéhez?
qgen: title: Karl Marx context: Karl Marx és Friedrich Engels tanainak, valamint az erre hivatkozó társadalomelméleti és politikai ideológiák együttesét marxizmusnak nevezik. Ennek a 19. században íródott eszmerendszernek a fő célja, hogy létrehozza a társadalmi osztályok nélküli, kizsákmányolásmentes, kommunista társadalmat.
Lenin szerint a marxizmus három fő részre tagolható: a marxista filozófiára, a marxista gazdaságelméletre és a marxista politikaelméletre. A marxista tanokat Engels a „tudományos szocializmus” megnevezéssel illette, és döntő szerepet játszott Marx munkáinak sajtó alá rendezésében.

Kérdések:
Mi az a marxizmus?
Kiről kapta a nevét a marxizmus?
Mikor alakult ki a marxizmus?
A marxizmus mit tekint végső céljának?
A marxizmusnak hány fő része van Lenin álláspontja szerint?
Lenin szerint a marxizmus milyen három fő részre osztható?
Mikor élt Lenin?
Lenin marxista volt?
Kinek a nevéhez köthető a "tudományos szocializmus" elnevezés Marx tanaival kapcsolatban?
Karl Marx írásait ki rendezte sajtó alá?
qgen: title: Kezelési jelképek (textilipar) context: A textíliák kezelési jelképei a termékre valamiképpen ráerősített, ma már szabványosított ábrasorozat. Ezek az ábrák (piktogramok) útmutatást adnak a felhasználónak arra, miképp kell eljárnia a termék mosásánál, vegytisztításánál és az ezekhez kapcsolódó műveleteknél (szárítás, vasalás).
A textiltermékek mosása, vegytisztítása közben káros fizikai és kémiai hatások érhetik az anyagot, vagy legalábbis befolyásolhatják későbbi használhatóságát. A felhasználókat ezért egyértelműen fel kell világosítani arról, hogyan járjanak el, illetve mit kerüljenek el, hogy a termék minél tovább használható maradjon. Erre szolgálnak a gyakran „textil-KRESZ”-nek is nevezett, ma már általánosan használt kezelési jelképek. A köznyelvi elnevezés a közúti közlekedésben használt, az adott forgalmi helyzetben érvényes közlekedési szabályokat jelző ábrákra utal.
Az ilyen kezelési útmutató azért különösen előnyös, mert szükségtelenné teszi a gyártót és a felhasználót egyaránt korlátozó szöveges közlést (előbbi nem mindig tudja, milyen nyelvterületekre kerülhet a terméke, utóbbi esetleg nem érti az azon szereplő, idegen nyelvű szövegeket).

Kérdések:
Mire szolgálnak a textíliák kezelési jelképei?
Mi az a textil-KRESZ?
Miért hívják a textíliák kezelési jelképeit textil-KRESZ-nek?
Mikből áll a textil-KRESZ?
Mi az előnye a textil-KRESZ használatának?
Mi a vegytisztítás?
Mi történhet mosás közben a textíliákkal?
Milyennek kell lennie a textiltermékeket felhasználók tájékoztatásának?
Mi biztosítja, hogy mindenki értse a textíliák kezelési jelképeit?
Adnak-e útmutatást a textíliák kezelési jelképei a vasalásra vonatkozóan?
Milyen szabványok vonatkoznak a textíliák kezelési jelképeire?
qgen: title: Kezelési jelképek (textilipar) context: Teknő, kád – a kézi vagy gépi mosásra vonatkozó utasításokat tartalmazza, magában foglalva az ezzel kapcsolatos további nedves kezelések (áztatás, előmosás, öblítés), valamint a víztelenítés (centrifugálás) körülményeit is. A megengedett legnagyobb hőmérsékletet a jelképben feltüntetett számérték jelzi (a mértékegységet nem kell feltüntetni, az °C-ban értendő). A teknő jelkép alatt elhelyezett 1 vonal kíméletes, a 2 vonal fokozottan kíméletes mosóprogram alkalmazására hívja fel a figyelmet. Ha a jelkép teknőbe merített kezet ábrázol, akkor ez azt jelenti, hogy a termék csakis langyos vízben, kézzel mosható.

Kérdések:
Mi történik centrifugáláskor?
Mi mutatja meg, hogy mekkora hőmérsékleten lehet mosni egy textíliát?
Mi a mértékegysége a kezelési jelképben található számmal jelzett hőmérsékletnek?
Milyen jelkép mutatja a mosásra vonatkozó utasításokat?
Teknő vagy kád a jelképe a mosásra vonatkozó utasításoknak a kezelési jelképek között?
Mi számít nedves kezelésnek a textíliák esetén?
Hogyan jelölik, ha egy textília csak kézzel mosható?
Hány fokos a langyos víz?
Mit jelent a teknő ábra alatt egy vonal a textíliák kezelési jelképei között?
Mi figyelmeztet arra, ha egy textíliát fokozottan kíméletes mosóprogrammal kell mosni?
qgen: title: Kezelési jelképek (textilipar) context: Egyenlő oldalú háromszög – a mosás alatt, illetve után végrehajtandó fehérítés jelképe. Korábban Cl betűjelet helyeztek el a háromszögben, ami a klóros fehérítést tiltotta, de ma már más fehérítőszerek is széles körben használatosak. Az üres háromszög most mindenféle (klóros, peroxidos, nátrium-perborátos, perecetsav tartalmú stb.) fehérítés engedélyezését jelenti. Ha csak a klóros fehérítést kell tiltani, ezt a háromszögben elhelyezett, a háromszög belsejében a háromszög bal oldalával párhuzamos két vonal jelzi. Ha semmilyen fehérítés nem alkalmazható, ezt a korábbi (2005-ben kiadott) szabvány szerint a háromszög teljes kitöltésével és X alakú áthúzásával jelezték, az újabb (2012-ben kiadott) szabvány szerint csak a körvonallal jelzett (belül üres) háromszög X alakú áthúzása jelzi.

Kérdések:
Mit jelentett a Cl betűjelzés háromszögben a textíliákon?
Hogyan jelölik, ha egyáltalán nem lehet egy textíliát fehéríteni?
Mire használják a perecetsavat?
Hogyan jelölik a textílián, ha csak a klóros fehérítése tilos?
Milyen ábra jelöli a fehérítéssel kapcsolatos információkat a textilek kezelési jelképei közül?
Jelölik-e külön a textílián, ha csak a mosás utáni fehérítés tilos?
Mióta nem használják a Cl betűjelet a textíliák kezelési jelképei között?
qgen: title: Kezelési jelképek (textilipar) context: Kör – a vegytisztításra vonatkozó útmutatások jelképe, de a szerves oldószerrel való kezelés mellett a kapcsolódó víztelenítésre és szárításra is vonatkozik. Az alkalmazható oldószerre a körben elhelyezett betű utal. A korábbi „A” jelzés, ami minden oldószer használatát megengedte, megszűnt. Az „F” betű a tisztításra alkalmas szénhidrogének, a „P” betű a perklór-etilén (tetraklór-etilén) alkalmazását és az „F” betű által engedélyezett oldószerek használatát is engedélyezi. Tilos a fluor-klórozott (freon-) származékok használata, mert ezek erősen szennyezik a környezetet. Az új szabvány szerint „W” betű jelzi, ha a tisztító üzem speciális berendezéssel végzett kezelésként környezetkímélő, vízzel végzett nedves eljárást alkalmazhat a termék tisztítására. A kör alatt elhelyezett 1 vonal itt is kíméletes, a 2 egymás alatti vonal fokozottan kíméletes kezelésre hívja fel a figyelmet.
Használatos olyan jelkép is – bár a magyar szabvány ezt nem tartalmazza –, ami egy X alakban áthúzott, összecsavart kendőt ábrázol: ez a facsarás tiltását jelenti.

Kérdések:
Megjelenhet-e magyar textílián az X alakban áthúzott, összecsavart kendő jelképe?
Mit jelent, ha X alakban áthúzott, összecsavart kendőt látunk a textilek kezelésére vonatkozó jelképek között?
Ha X alakban áthúzott, összecsavart kendő jelképét látjuk egy textílián, akkor szabad-e azt cetrifugálni?
Milyen jelkép jelöli a víztelenítésre és szárításra vonatkozó utasításokat a textíliákon?
Hogyan jelzik a textília vegytisztításához alkalmazható oldószereket a kezelési jelképek között?
Ha a kezelési jelképek között körben betűt látunk, akkor a textília az adott szerrel tisztítható-e?
Mit jelet a körben szereplő W betű a kezelési jelképek között?
Hogyan kell kezelni a textíliát, ha a kezelési jelképek között egy kört látunk, alatta egy vonallal?
Ha P betűt látunk a kezelési jelképek között, akkor használhatunk-e tisztításra alkalmas szénhidrogéneket a vegytisztításhoz?
Milyen kezelési jelkép titja a freonszármazékok használatát a textilek vegytisztítása során?
Miért nem szabad freonszármazékokat használni a textilek vegytisztítása során?
Mióta nem láthatunk "A" jelzést a textíliák kezelési jelképei között?
qgen: title: Kezelési jelképek (textilipar) context: Ha a jelképekkel nem fejezhető ki a teljes körű tájékoztatás, a kezelési útmutatót szöveges kiegészítéssel is el lehet látni. Ilyen kiegészítő szöveg lehet például:
„Használatba vétel előtt feltétlenül ki kell mosni!” – pl. a fehérneműk esetében javasolt szöveg.
„Elkülönítve mosandó!” – olyan termékeknél, amelyek mosással szembeni színtartósága nem tökéletes.
„Kályhától vagy egyéb hőforrástól távol szárítandó!” – hőre különösen érzékeny, szintetikus szálasanyagból készült termékeknél.
„Optikai fehérítőt, illetve ilyen tartalmú adalékot tartalmazó mosószert ne használjunk!” – kényes színű ruhadarabokra vonatkozó figyelmeztetés, mert az optikai fehérítő kedvezőtlen színtónus-változást okozhat.
„Gőzölve vasalandó” – ha gőzölős vasaló használata javasolt.
Az ilyen és hasonló szöveges kiegészítést a gyártónak minden esetben az adott termék egyedi sajátosságainak megfelelően kell elkészítenie és azt a kezelési jelképsor mellett feltüntetnie, mégpedig annak az országnak a nyelvén, ahol a termék forgalomba kerül.

Kérdések:
Milyen nyelven kell kiegészíteni a jelképes útmutatót a textileken, ha szükséges a szöveges útmutatás?
Kötelező-e a szöveges kiegészítés a kezelési jelképek mellett?
Ha van, hol található a kezelési jelképek szöveges kiegészítése a textíliákon?
A gyártónak vagy a forgalmazónak kell a szöveges kiegészítéseket feltüntetnie a terméken?
Milyen kiegészítő tájékoztatást olvashatunk a hőre különösen érzékeny termékeken?
Milyen szüveget javasolnak a fehérneműkön feltüntetni?
Milyen hatása lehet az optikai fehérítőnek a kényes színű ruhákra?
Milyen színeket tartanak kényes színeknek?
Milyen kiegészítő szöveg kerülhet a textilekre a centrifugázással kapcsolatban?
Mitől kell elkülöníteni azokat a ruhákat, amelyek mosással szembeni színtartósága nem tökéletes?
qgen: title: Kincsem (versenyló) context: Kincsem (Tápiószentmárton, 1874. március 17. – Kisbér, 1887. március 17.) többszörös díjnyertes, Magyarországon tenyésztett, angol telivér szülőktől származó versenyló, a magyar lósport és lótenyésztés büszkesége. Magyarországon „a legyőzhetetlen csodakanca” névvel, Európa többi részén pedig a „Hungarian miracle” és a „Hungarian wonder” „Wunderstute” (vagyis magyar csoda) titulusokkal illették.
Kincsem Blaskovich Ernő tápiószentmártoni lótenyésztő birtokán született, Waternymph nevű, angol telivér fajtájú anyját Kisbéren fedeztették, ahol az apamén az 1872-ben 5500 fontért Angliában megvásárolt Cambuscan volt. A sportsikerei révén később világhírűvé vált magyar versenyló Magyarországon kívül Európa több országában, Ausztriában, Angliában, Franciaországban, Csehországban és Németországban, 13 versenypályán, 54 alkalommal állt rajthoz és 54 győzelmet aratott. Győzelmeinek értékét emeli, hogy kancaként (nőstényként) verte meg a méneket, ami a lóversenyeken kivételesnek számít. Krúdy Gyula 1926-ban így foglalta össze kivételességét a Taral, a csodalovas és a 100 éves lóverseny című írásában:

Kérdések:
Hány évet élt Kincsem?
Milyen lovak voltak Kincsem szülei?
Ki viselte a "Hungarian miracle" titulust?
Hol volt birtoka Blaskovich Ernőnek?
Mi volt a neve Kincsem apjának?
Kanca vagy mén volt Kincsem?
Igaz-e, hogy Kincsem minden versenyt megnyert?
Hol született Kincsem anyja?
Hányszor versenyzett Kincsem Ausztriában?
qgen: title: Kincsem (versenyló) context: Hatéves korára azonban lábainak ízületei megkoptak, ezért abbahagyva a versenyzést tenyészkancaként bizonyított tovább a kisbéri ménesben. Kiváló telivér vérvonalát tovább vitte és öt csikót ellett a legjobb magyar tenyészménektől. A tiszta vérvonalba tartozó angol telivérek utódai közül több ló is szép eredményt ért el a világ versenypályáin és a családfája, főként német tenyészetekben, a mai napig is tovább él. Kincsem versenyeiről – a futamok részletes adatait is közölve – a korabeli újságok rendszeresen tudósítottak.
A világhírűvé vált versenyló nevét a budapesti Kincsem Park, és a 2007. június 8-án Sárneczky Krisztián csillagász által felfedezett, 161975 Kincsem nevű aszteroida is őrzi. Több szobrot és festményt is készítettek róla, életnagyságú bronzszobra a Kincsem Parkban, a galopp-pálya bejáratánál található. Csontváza ma is megtekinthető a budapesti Magyar Mezőgazdasági Múzeumban. Herendi Gábor filmrendező 2017-ben mutatta be Kincsem című romantikus kalandfilmjét, mely a csodakancát és a kiegyezés korát bemutató, valóságos eseményeket is tartalmazó filmfeldolgozása a ló és tulajdonosa életének.

Kérdések:
Mit bizonyított Kincsem tenyészkancaként?
Mi történt Kincsemmel, miután abbahagyta a versenyzést?
Miért hagyta abba Kincsem a versenyzést?
Hány csikója született Kincsemnek?
Él-e még Kincsem családfája?
Milyen létesítmény a budapesti Kincsem Park?
Mit neveztek el Kincsemről?
Van-e a Kincsem Parkban galopp-pálya?
Hol látható Kincsem csontváza?
Ki rendezte a Kincsem című filmet?
Ki volt Kincsem tulajdonosa?